Rendra

Willibrordus Surendra Broto Rendra (lahir 7 November 1935 di Solo - 7 Ogos 2009 di Jakarta) adalah penyair ternama  yang kerap digelar sebagai "Burung Merak". Dia mendirikan Bengkel Teater di Yogyakarta pada tahun 1967 dan juga Bengkel Teater Rendra di Depok. Semenjak berada di kolej beliau sudah aktif menulis cerpen dan karangan di berbagai majalah.

Bengkel teater

Pada 1961, sekembalinya dari Amerika Syarikat, Rendra menubuhkan kumpulan teater di Yogyakarta. Pada tahun 1968, dia membentuk Bengkel Teater di Yogyakarta. 
Beliau pernah ditahan pihak berkuasa Indonesia kerana karya-karyanya yang berbau protes pada 1978. Drama SEKDA, Mastodon dan Burung Kondor dilarang dipentaskan di Taman Ismail Marzuki.

Filem

Rendra dikenali ramai di Malaysia melalui filem bertema agama yang dilakoninya Al Kautsar pada 1980-an.

Keluarga

Rendra mempunyai 11 orang anak daripada tiga isteri - dua daripadanya sudah diceraikan.Rendra berkahwin dengan Sunarti Suwandi pada 1959 ketika usia 24 tahun.dan mendapat 5 anak iaitu Teddy Satya Nugraha, Andreas Wahyu Wahyana, Daniel Seta, Samuel Musa dan Klara Sinta.
Beliau memeluk Islam pada Ogos 1970 ketika menikahi isteri keduanya Sitoresmi Prabuningrat, beliau menukar namanya menjadi Wahyu Sulaiman Rendra daripada nama asalnya Willibrodus Surendra Broto Renda.
Kemudian berkahwin dengan muridnya Bendoro Raden Ayu Sitoresmi Prabuningrat, puteri berketurunan istana Yogyakarta yang bergiat aktif di Bengkel Teater. Rendra melamar Sito untuk menjadi isteri kedua dengan ditemani isteri pertamanya. WS Rendra memeluk Islam demi perkahwinan itu.  Perkawinannya pada 12 Ogos 1970, disaksikan penyair Taufiq Ismail dan pengkritik Ajip Rosidi.Bersama Sitoresmi, beliau mendapat empat anak: Yonas Salya, Sarah Drupadi, Naomi Srikandi dan Rachel Saraswati.
Kemudian WS Rendra berkahwin lagi dengan Ken Zuraida, isteri ketiga yang memberinya dua anak: Isaias Sadewa dan Maryam Supraba. Rendra menceraikan Sitoresmi pada 1979, dan Sunarti dua tahun kemudian kerana pelbagai pergolakan poligami.

Kritikan sastera

Karyanya diterjemah ke bahasa Inggeris, Belanda, Jerman, Jepun dan India.  Dalam buku Sastra Indonesia Modern II (1989), Prof A Teeuw berpendapat bahawa dalam sejarah kesusasteraan Indonesia, WS Rendra dapat diklasifikasi dalam Angkatan 45, Angkatan 60-an, atau Angkatan 70-an. Ini kerana sajak-sajaknya bersifat kontemporasi, sesuai dengan semua zaman dan berlainan sekali dengan tersebut.
WS Rendra pernah menyertai The Rotterdam International Poetry Festival (1971 dan 1979), The Valmiki International Poetry Festival, New Delhi (1985), Berliner Horizonte Festival, Berlin (1985), The First New York Festival Of the Arts (1988), Spoleto Festival, Melbourne, Vagarth World Poetry Festival, Bhopal (1989), World Poetry Festival, Kuala Lumpur (1992), dan Tokyo Festival (1995).

Kematian

Pada 7 Ogos 2009, jam 10.15 malam, W.S. Rendra (74 tahun) meninggal dunia di RS Mitra Keluarga, Kelapa Gading, Jakarta Utara,Indonesia setelah lebih sebulan dirawat kerana penyakit jantung koroner. Jenazah dikebumikan selepas solat Jumaat di Bengkel Teater,Cipayung Citayam, Depok dekat Jakarta. Kuburnya itu tidak jauh dari kubur sahabatnya Mbah Surip, penyanyi reggae  "Tak Gendong" yang meninggal dunia seminggu sebelum itu.